Severná Kórea dospela do záverečnej fázy vývoja medzikontinentálnej balistické rakety a nachádza sa pred jej skúškou. Vyhlásil to severokórejský vodca Kim Čong-un. V novoročnom prejave k národu potvrdil politiku "súbežného rozvoja ekonomiky a posilňovanie odstrašujúcej jadrové sily" a svoju krajinu označil za "jadrovú veľmoc Východu".
Ruská tlačová agentúra TASS poznamenala, že podľa analytikov juhokórejskej rozviedky by Pchjongjang mohol do roku 2020 zhotoviť raketu, schopnú zasiahnuť územie Spojených štátov.
KĽDR vlani v októbri uskutočnila ďalší neúspešný pokus vypustiť balistickú raketu z odpaľovacieho strediska pri meste Kusong na severozápade krajiny. Podľa severoamerického veliteľstva protivzdušnej obrany (NORAD) išlo o strelu stredného doletu Musudan. Test potvrdila tiež juhokórejská armáda, podľa ktorej raketa explodovala krátko po štarte.
Pchjongjang doposiaľ testoval strelu tohto typu osemkrát za posledných sedem mesiacov, iba raz bola ale skúška čiastočne úspešná.
Raketové testy vykonávané KĽDR porušujú rezolúcie BR OSN, rovnako ako jadrové skúšky. Jadrový test, ktorý KĽDR uskutočnila tento rok v septembri, bol piaty v poradí a z doposiaľ vykonaných jadrových skúšok najväčší.
OSN kvôli jadrovým a raketovým testom uvalila na Severnú Kóreu v roku 2006 sankcie. Boli niekoľkokrát sprísnené, ale Pchjongjang od svojho kontroverzného zbrojného programu neustúpil.